HU Az Európai Unió Hivatalos Lapja C 321/28

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló, 1994. május 30-i 94/22/EK európai parlamenti és tanácsi irányelv (1) alapján

(Hirdetmény folyékony és gáznemű szénhidrogének felkutatására vonatkozó kizárólagos engedély – ún. „Permis de Juan de Nova Maritime Profond” – iránti kérelemről)

(EGT vonatkozású szöveg)

(2006/C 321/09)

A Marex Petroleum Corporation (dba Marex, Inc.) – székhelyének címe: Memorial Drive, Suite 258, Texas 77024 Houston (Egyesült Államok) – és a Roc Oil Company Limited – székhelyének címe: 1 Market Street, Level 14, Sydney 2000 NSW (Ausztrália) – 2006. április 6-i kérelmében folyékony vagy gáznemű szénhidrogének felkutatására feljogosító kizárólagos engedélyért – ún. „Permis des Juan de Nova Maritime Profond”-ért – folyamodott öt éves időtartamra, a francia fennhatóság alá tartozó, Juan de Nova sziget kizárólagos gazdasági övezetének tengerfenék alatti, körülbelül 62 000, pontosabban nem meghatározott négyzetkilométernyi területére.

Az engedély érvényességi területét az alábbiak határolják:

— Egyrészt a szigettől keletre a francia és madagaszkári gazdasági területeket elválasztó, a későbbiekben meghatározandó határvonal.

— Másrészt a szigettől nyugatra a francia és mozambiki gazdasági területeket elválasztó, a későbbiekben meghatározandó határvonal.

A kérelmek benyújtása és az engedély kiadásának feltételei

A kezdeti kérelmet és a versengő kérelmeket beadó kérvényezőknek igazolniuk kell, hogy a bányászati engedélyekre vonatkozó, 1995. április 19-i 95-427 sz. módosított rendelet [décret] 3., 4. és 5. cikkében (Journal officiel de la République Française, 1995. április 22.) meghatározott, majd a bányászati engedélyekre és a földfelszín alatti tárolásra vonatkozó engedélyekre vonatkozó, 2006. június 2-i 2006-648 sz. rendelet [décret] 63. cikkével hatályban tartott engedélyezési feltételek teljesülnek.

Az érdekelt társaságok versengő kérelmet nyújthatnak be e felhívás közzétételétől számított kilencven napon belül az Európai Közösségek Hivatalos Lapja 1994. december 30-i C 374. számának 11. oldalán közzétett, a szénhidrogénekre vonatkozó bányászati engedélyek franciaországi megszerzéséről szóló hirdetményben összefoglalt szabályok szerint, amelyeket az 1994. december 30-i 95-427 sz. módosított rendelet állapított meg. A versengő kérelmeket az alább megadott címen lehet benyújtani a bányászatért felelős minisztériumhoz.

A kezdeti kérelemre és a versengő kérelmekre vonatkozó döntések figyelembe veszik az említett rendelet [décret] 5. cikkében foglalt bányászati engedély kiadásának feltételeit, meghozataluk határideje pedig legfeljebb két év attól számítva, hogy a kezdeti kérelem beérkezett a francia hatóságokhoz, azaz legkésőbb 2008. április 10.

A tevékenység folytatására és leállítására vonatkozó feltételek és követelmények

A kérvényezők figyelmébe ajánljuk a bányászati törvény 79. és 79.1 sz. cikkét a bányászati munkákról, a földfelszín alatti tárolási munkákról és a bányák és a földfelszín alatti tárolás rendőrségéről szóló, 2006. június 2-i 2006-649 sz. rendeletet. (Journal officiel de la République française, 2006. június 3.)

További információk a következő címen szerezhetők be: Ministère de l'économie, des finances et de l'industrie (Direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent-Auriol, Télédoc 133, F-75703 Paris Cedex 13 (Tel.: (33) 144 97 23 02, Fax: (33) 144 97 05 70].

A fent említett rendeleti rendelkezésekhez a Légifrance honlapon, a

http://www.legifrance.gouv.fr internetcímen lehet hozzáférni.

(1) HL L 164., 1994.6.30.